CELEX: 62019TN0613
Language: fi
Date: 2019-09-10 00:00:00
Title: asia T-613/19: Kanne 10.9.2019 – ENIL Brussels Office ym. v. komissio

9.12.2019   
            
            
               FI
            
            
               Euroopan unionin virallinen lehti
            
            
               C 413/56
            
         
      Kanne 10.9.2019 – ENIL Brussels Office ym. v. komissio
      (asia T-613/19)
      (2019/C 413/68)
      Oikeudenkäyntikieli: englanti
      
         Asianosaiset
      
      
         Kantajat: European Network on Independent Living Brussels Office (ENIL Brussels Office) (Bryssel, Belgia), Validity Foundation (Budapest, Unkari) ja Center for Independent Living - Sofia (Sofia, Bulgaria) (edustajat: asianajajat B. Van Vooren ja Ł. Gorywoda)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan Euroopan komission toimen, jolla on kieltäydytty keskeyttämästä maksuajan kuluminen tai maksut, jotka liittyvät ehdotuspyyntöön BG16RFOP001-5 002”Ikääntyneiden ja vammaisten henkilöiden laitoshoidosta luopumisen tukeminen” toimenpideohjelman ”Kasvualueet” toimintalinjassa 5 ”Alueelliset sosiaaliset rakenteet”
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, joka koskee sitä, että EU:n toimielinten lainvastaisia toimia koskevaa asiavaltuutta koskevat säännökset ovat syrjiviä vammaisuuden ja tehokasta oikeussuojaa koskevan perusoikeuden perusteella
                  
                              —
                           
                           
                              Kantajat väittävät, että vammaisten henkilöiden oikeuksista tehdyssä YK:n yleissopimuksessa määrätään kolmannen kanneoikeudesta ja että valittajat ovat riittävän kelpoisia edustajiksi voidakseen nostaa kanteen puolustaakseen henkilöitä, jotka eivät voi puolustaa itseään sitä syrjintää vastaan, joka on seurannut komission päätöksestä olla keskeyttämättä maksujen kulumista tai maksuja kyseessä olevan ehdotuspyynnön osalta.
                           
                        
            
                  2)
               
               
                  Toinen kanneperuste, joka koskee sitä, että riidanalainen toimi vaikuttaa sellaisen selvästi yksilöidyn ryhmän oikeudelliseen asemaan, johon kuuluvat henkilöt eivät itse ajaa omaa asiaansa oikeudessa. Tämä kanneperuste jakautuu kahteen osaan:
                  
                              —
                           
                           
                              Riidanalainen toimi koskee suoraan ja erikseen ryhmää, johon kuuluu 1020 vammaista henkilöä Bulgariassa
                           
                        
                              —
                           
                           
                              Kyseessä oleva henkilöryhmä ei pysty itse ajamaan asiaansa oikeudessa
                           
                        
            
                  3)
               
               
                  Kolmas kanneperuste, joka koskee sitä, että hyväksyessään riidanalaisen toimen vastaaja ei ole noudattanut yhtäältä asetuksen (EU) 1303/2013 (1) eikä toisaalta vammaisten henkilöiden oikeuksista tehdyn YK:n yleissopimuksen ja Euroopan unionin perusoikeuskirjan mukaisia velvoitteitaan.
               
            
         (1)  Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17.12.2013 annettu Euroopan parlamentin ja neuvoston asetus (EU) N:o 1303/2013 (EUVL 2013, L 347, s. 320).